Държавен вестник, бр. 45, 2015 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  45
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ И ОБЩИНИ
МИНИСТЕРСТВО  
НА ЗДРАВЕОПАЗВАНЕТО
ЗАПОВЕД № РД-01-102 
от 11 май 2015 г. 
На основание чл. 11, ал. 1, т. 2 от Закона за 
съсловната организация на медицинските сестри, 
акушерките и асоциираните медицински специ-
алисти нареждам: 
Утвърждавам Кодекс за професионална етика 
на медицинските сестри, акушерките и асоци-
ираните медицински специалисти, приет на 
Първия конгрес на Българската асоциация на 
професионалистите по здравни грижи, състоял 
се на 4 декември 2005 г., съгласно приложението.
Министър:  
П. Москов
Приложение
КОДЕКС
за професионална етика на медицинските сес-
три, акушерките и асоциираните медицински 
специалисти
Въведение
Професията на медицинските сестри, акушер-
ките и асоциираните медицински специалисти 
по здравни грижи (медицинските лаборанти, 
рентгеновите лаборанти, лекарските асистенти, 
рехабилитаторите, фелдшерите, ортопедичните 
техници и масажистите), обединени под назва-
нието „професионалисти по здравни грижи”, се 
свързва със следните фундаментални отговор-
ности: промоция на здравето; профилактика на 
заболяванията; възстановяване на здравето и 
облекчаване на страданието.
Присъщо за изпълнителите на тази професия е 
уважението към правата на човека, всеотдайност 
и чувство за отговорност. Професионалистът по 
здравни грижи е длъжен да упражнява своята 
професия по съвест и да оправдава доверието, 
което му се предоставя.
Етиката на професионалистите по здравни 
грижи е съвкупност от норми на поведение, 
които служат изцяло на живота и здравето на 
индивида и обществото.
Етичните норми регулират поведението на 
професионалистите по здравни грижи и отноше-
нията им с пациента и неговите близки, колегите, 
лекарите и обществото.
Правилата на професионалната етика, регла-
ментирани чрез този кодекс, са задължителни 
за всички професионалисти по здравни грижи.
Раздел I
Общи положения
Чл. 1. Професията на професионалистите по 
здравни грижи може да се упражнява само от 
лице със съответната професионална квалифи-
кация, призната в Република България.
Чл. 2. Професията на професионалистите по 
здравни грижи се основава на:
1. професионална квалификация, компетент-
ност и отговорност;
2. хуманност, честност и милосърдие;
3. добросъвестност и добронамереност;
4. тактичност в отношенията с пациентите, 
колегите, личността и обществото;
5. вежливост към пациента и неговите близки;
6. толерантност към религиозните убеждения, 
етническите традиции и политическата принад-
лежност на пациентите;
7. безпристрастност към болните с различно 
обществено, социално и материално положение.
Чл. 3. Със своята специфична роля и профе-
сионална отговорност, компетентност и умения 
професионалистът по здравни грижи допринася 
за изпълнение на основните задачи на здравео-
пазването:
1. укрепване и подобряване здравето на па-
циента и общественото здраве;
2. предотвратяване на заболяванията, прежде-
временната неработоспособност и смърт;
3. лечение на заболелите и възможно най-
пълно възстановяване на физическото и ду-
шевното състояние на болния по време и след 
заболяването;
4. увеличаване продължителността на актив-
ния и творческия живот на човека;
5. осигуряване на качествен живот без болка 
и достойна смърт.
Чл. 4. (1) Професионалистът по здравни гри-
жи трябва да служи като пример на честност и 
почтеност и по този начин да защитава достойн-
ството на професията.
(2) Професионалистите по здравни грижи 
трябва да спазват научните принципи, принци-
пите на етиката и деонтологията и правилата 
на този кодекс.
Чл. 5. Професионалистът по здравни грижи 
трябва да спазва изискванията за работно облекло, 
външен вид и приветливост при изпълнението на 
професионалните си задължения, като по този 
начин защитава авторитета на професията.
Чл. 6. Професионалистът по здравни грижи е 
длъжен да познава и спазва своите професионал-
ни права и задължения, произтичащи от Закона 
за съсловната организация на медицинските 
сестри, акушерките и асоциираните медицински 
специалисти, нормативните актове в областта на 
здравеопазването, Устава на Българската асоци-
ация на професионалистите по здравни грижи 
(БАПЗГ) и този кодекс.